EKSKLUZIVNO Megapopularna Igra prijestolja vraća se u Dubrovnik!

Autor: dubrovackidnevnik.hr Datum objave: 28.11.2016. Autori fotografija: Grgo Jelavić/Pixsell

Megapopularna serija 'Igra prijestolja' ponovno će se snimati u Dubrovniku.

Za Dubrovački dnevnik ova je informacija potvrđena iz izvora bliskih produkciji.

Naime, snimanje će se održati sredinom prosinca u Dubrovniku, a Embassy Film Croatia na svom je službenom Facebook profilu objavio poziv za casting od 28. studenog do 1. prosinca. Za potrebe snimanja traže snažnije muškarce starije od 20 godina, visoke od 173 do 188 cm, žene starije od 18 godina, visoke od 158 do 173 cm. Prijaviti se može putem online prijavnice na linku ovdje. Uži izbor prijavljenih bit će pozvan na casting.

Podsjetimo, Dubrovnik u seriji glumi King’s Landing (Kraljev grudobran), glavni grad sedam kraljevina. Iako su po medijima kružili napisi kako je ekipa 'Igre prijestolja' zauvijek napustila Dubrovnik, ispostavilo se da to nije točno. Sedma sezona kratko će se snimati i u Dubrovniku, te u Sjevernoj Irskoj, Španjolskoj i na Islandu.